CONTRACT DE SPONSORIZARE PENTRU REDIRECȚIONAREA IMPOZITULUI PE PROFIT PRIN FORMULARUL 177
Nr. ___ /__________



1. PĂRȚILE
S.C. ......................................................................................., persoană juridică cu sediul în ................................................, str. ...................................................................... nr. ..............., județ/sector ............., cod poştal ..................., email: .................................................................. înregistrată la Registrul Comerțului sub nr. ............................................................, cod fiscal nr. ........................., reprezentată prin ..................................................................................................... în calitate de SPONSOR

și

ASOCIAȚIA ROMÂNĂ PENTRU PROMOVAREA SĂNĂTĂȚII, organizație non-profit, cu sediul social în București, sector 2, Str. Gh. Țițeica nr. 142, cod poștal 020304, email: office@arps.ro, telefon: 0215277979, cont sponsorizări IBAN: RO28INGB5029999910202356 deschis la ING Bank, CIF: 13684229, înființată cu nr. 99/10.01.2001 la Judecătoria sectorului 1 București și număr de înregistrare în MJ 1644/A/2000, înscrisă în Registrul Special al Asociațiilor și Fundațiilor aflat la grefa Judecătoriei sectorului 2 București cu nr. 16/16.06.2021, reprezentată legal prin Bogdan - Alexandru Păunescu, Președinte, în calitate de BENEFICIAR,  

având în vedere prevederile Legii nr. 32/1994 privind sponsorizarea, cu modificările și completările ulterioare, ale Legii nr. 227/2015 privind Codul fiscal, cu modificările și completările ulterioare, precum și ale OPANAF nr. 3.562/2024 privind procedura de redirecționare a impozitului pe profit, cu modificările și completările ulterioare, au convenit să încheie prezentul Contract de sponsorizare, cu respectarea următoarelor clauze:

2. OBIECTUL CONTRACTULUI
2.1 Prezentul Contract are ca obiect sponsorizarea de către Sponsor a Beneficiarului în vederea susținerii activităților Beneficiarului.
2.2 Sponsorizarea care face obiectul prezentului Contract se înscrie în activitățile fără scop lucrativ desfășurate de Beneficiar potrivit Statutului acestuia. Prin prezentul Contract, Părțile confirmă că sponsorizarea nu urmărește direcționarea, condiționarea sau controlul activității Beneficiarului de către Sponsor.

3. DURATA CONTRACTULUI
3.1. Prezentul Contract intră în vigoare la data semnării de către ambele Părți.
3.2. Contractul este valabil până la îndeplinirea obligațiilor asumate de Părți, inclusiv până la finalizarea operațiunilor de redirecționare, evidențiere contabilă și, dacă este cazul, raportare privind utilizarea sumei încasate.
 
4. VALOAREA CONTRACTULUI
4.1. Valoarea sponsorizării este de .................................................. lei.
4.2 Sponsorizarea se referă la redirecționarea impozitului pe profit aferent anului fiscal 2025 în limita sumei care poate fi redirecționată de Sponsor potrivit legislației fiscale aplicabile.
4.3. Sponsorul va depune Formularul 177 - Cerere privind redirecționarea impozitului pe profit, prin mijloace electronice de transmitere la distanță, în termenul legal aplicabil.
4.4. Virarea efectivă a sumei către Beneficiar se va realiza de către organul fiscal competent, în contul Beneficiarului indicat în prezentul Contract sau în contul comunicat potrivit procedurii fiscale aplicabile.
4.5. Sponsorul este responsabil pentru determinarea sumei maxime care poate fi redirecționată, pentru încadrarea în plafonul fiscal aplicabil, pentru completarea corectă a Formularului 177 și pentru îndeplinirea tuturor obligațiilor declarative și fiscale care îi revin.
4.6. Beneficiarul nu răspunde pentru calculul plafonului fiscal al Sponsorului, pentru completarea Formularului 177 de către Sponsor, pentru existența sau inexistența obligațiilor fiscale restante ale Sponsorului ori pentru respingerea cererii de redirecționare din motive care nu îi sunt imputabile.
4.7. În cazul în care organul fiscal competent virează către Beneficiar o sumă mai mică decât cea prevăzută la art. 4.1 sau nu virează suma solicitată, prezentul Contract produce efecte numai în limita sumelor efectiv încasate de Beneficiar.
4.8 Suma care face obiectul sponsorizării se va redirecționa de către ANAF în contul Beneficiarului RO28INGB5029999910202356  deschis la ING Bank.

5. OBLIGAŢIILE SPONSORULUI
5.1 SPONSORUL se obligă:
a) să solicite redirecționarea către Beneficiar a sumei care face obiectul prezentului Contract, prin depunerea Formularului 177, în condițiile legii;
b) să depună în timp util la ANAF Formularul 177 corect completat și să facă demersurile oficiale necesare în vederea realizării de către ANAF a plății către Beneficiar a sumei sponsorizate în conformitate cu prevederile prezentului Contract și a legislației aplicabile;
c) să nu direcţioneze sau condiţioneze, în nici un fel, direct sau indirect, prin intermediul sponsorizării, activitatea Beneficiarului;
d) în cazul în care Sponsorul va aduce la cunoştinţa publicului sponsorizarea prin promovarea numelui, a siglei sau a imaginii Beneficiarului, aceasta se va face numai ca urmare a obținerii acordului prealabil al Beneficiarului și într-un mod care să nu lezeze, direct sau indirect, prestigiul Beneficiarului, activitatea sponsorizată, bunele moravuri sau ordinea şi liniştea publică.

6. OBLIGAŢIILE BENEFICIARULUI
6.1 BENEFICIARUL se obligă:
a) să folosească suma primită cu titlu de sponsorizare exclusiv pentru îndeplinirea obiectului prezentului Contract și în conformitate cu dispozițiile cuprinse în acesta și să o evidențieze în documentele sale contabile;
b) să informeze Sponsorul, la solicitarea acestuia, despre modul general în care au fost utilizate fondurile primite, în limite rezonabile și cu respectarea obligațiilor legale, statutare, de confidențialitate și de protecție a datelor;
c) să poată aduce la cunoștința publicului sponsorizarea, prin menționarea numelui, mărcii, siglei sau imaginii Sponsorului, numai cu acordul prealabil al Sponsorului și numai într-un mod care să evidențieze caracterul de sponsorizare, fără a constitui reclamă sau publicitate comercială;
d) să aibă o conduită care să justifice încrederea acordată prin prezenta sponsorizare şi care să nu lezeze, direct sau indirect, renumele Sponsorului, bunele moravuri sau ordinea şi liniştea publică;
e) să prezinte, la cererea Sponsorului, o informare sau un raport sintetic privind utilizarea sumei primite cu titlu de sponsorizare, în raport cu obiectul prezentului Contract.



7. ÎNCETAREA CONTRACTULUI 
7.1. Contractul încetează prin:
a) acordul părților;
b) ajungerea la termen;
c) reziliere de drept dacă una dintre părți nu își îndeplinește obligațiile contractuale, le îndeplinește necorespunzător sau cu întarziere, fără a fi necesară intervenția unei instanțe judecătorești sau îndeplinirea unei alte formalități, partea în culpă fiind obligată la plata de daune-interese stabilite de comun acord.

8. RĂSPUNDEREA CONTRACTUALĂ 
8.1. Nerespectarea obligațiilor prevăzute în prezentul Contract de către una dintre Părți atrage răspunderea contractuală a Părții în culpă, în condițiile legii și ale prezentului Contract;
8.2. În cazul în care Beneficiarul se angajează în activități sau face declarații care, prin natura lor, aduc prejudicii grave imaginii Sponsorului, Beneficiarul va fi obligat să acopere prejudiciile directe, dovedite cu documente justificative..

9. PROTECȚIA DATELOR CU CARACTER PERSONAL
9.1. Părțile se angajează să respecte toate obligațiile care le revin conform legislației privind protecția datelor în vigoare, respectiv Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (Regulamentul general privind protecția datelor) ;
[bookmark: OLE_LINK10][bookmark: OLE_LINK11][bookmark: OLE_LINK12]9.2 În executarea prezentului Contract, fiecare Parte prelucrează datele cu caracter personal necesare încheierii, executării, evidenței și arhivării raportului contractual, în calitate de operator independent, în conformitate cu obligațiile legale care îi revin. În măsura în care, în mod excepțional, una dintre Părți va prelucra date cu caracter personal în numele celeilalte Părți, această prelucrare se va realiza numai în baza instrucțiunilor documentate ale celeilalte Părți și, dacă este necesar, în baza unui acord distinct;
[bookmark: OLE_LINK33][bookmark: OLE_LINK34][bookmark: OLE_LINK35][bookmark: OLE_LINK36][bookmark: OLE_LINK37][bookmark: OLE_LINK38]9.3 Părțile vor prelucra următoarele date cu caracter personal: a) date cu caracter personal având funcție de identificare sau date de contact, cuprinzând, printre altele, numele și prenumele, funcția. Aceste date sunt indispensabile implementării contractului sau sunt necesare pentru încheierea acestuia și a anexelor sale;
9.4 Părțile vor lua măsuri tehnice și organizatorice adecvate care au scopul de a proteja împotriva prelucrării neautorizate sau ilegale a datelor cu caracter personal și împotriva pierderii sau distrugerii accidentale a datelor cu caracter personal sau a deteriorării acestora;
9.5 În vederea atingerii scopului, informațiile despre persoanele fizice vizate în cadrul Contractului și documentelor acestuia pot fi transferate către sau pot fi accesibile următorilor: (i) Angajaților și colaboratorilor autorizați ai Părților, în conformitate cu atribuțiile specifice funcției lor (ii) terți din UE sau EEA (Zona Economică Europeană) care prelucrează informațiile în calitate de împuterniciți ai Părților, pe baza unui contract în acest sens (în astfel de cazuri, contractele cu terții vor prevedea protecția informațiilor cu caracter personal în conformitate cu cerințele statutare aplicabile); sau (iii) către autorități publice, instanțe, organe de control, finanțatori, auditori, consultanți ori alți terți, în măsura în care acest lucru este necesar pentru executarea Contractului ori este impus de lege;
9.6 Persoanele vizate beneficiază de drepturile prevăzute de legislația aplicabilă în materia protecției datelor, inclusiv dreptul la informare, dreptul de acces, dreptul la rectificare, dreptul la ștergere, dreptul la restricționarea prelucrării, dreptul la portabilitatea datelor, dreptul de opoziție, dreptul de a nu face obiectul unei decizii individuale automate, precum și dreptul de a se adresa instanțelor competente sau autorității de supraveghere. Aceste drepturi pot fi exercitate prin transmiterea unei solicitări la adresa: dataprotection@arps.ro;
9.7 Datele cu caracter personal vor fi prelucrate de către Părți pe toată durata executării Contractului, precum și ulterior, pentru perioada necesară îndeplinirii obligațiilor legale de arhivare, fiscal-contabile sau de apărare a drepturilor în justiție, fără a depăși termenele prevăzute de legislația aplicabilă.

10. CONFIDENȚIALITATE
10.1 Părţile implicate se angajează să trateze ca fiind confidenţială orice informaţie la care are acces din partea celeilalte părţi în cadrul acestui Contract, iar pe durata şi după terminarea acestui Contract, să nu exploateze astfel de informaţii sau cunoştinţe sau să le facă accesibile altor persoane. 
10.2 Orice informaţie confidenţială va fi folosită numai în cadrul acestei colaborări. 
10.3 Obligaţiile de confidenţialitate impuse rămân valabile pentru ambele părţi pe toată durata Contractului şi inclusiv după terminarea acestui Contract.
10.4 Obligaţiile menționate mai sus nu se aplică în cazul unei informaţii care:
a) la data încheierii acestui Contract face parte din domeniul public;
b) devine parte din domeniul public ulterior încheierii prezentului Contract, altfel decât ca rezultat al încălcării acestuia;
c) este cerută a fi dezvăluită de către o autoritate publică competentă.

11. FORȚA MAJORĂ
11.1 Partea care invocă forţa majoră este obligată să notifice celeilalte părţi în termen de 3 zile producerea evenimentului şi să ia toate măsurile posibile în vederea limitării consecinţelor lui.
11.2  În cazul în care forța majoră împiedică executarea Contractului, oricare dintre Părți poate notifica încetarea Contractului, fără ca vreuna dintre Părți să poată pretinde daune-interese pentru neexecutarea obligațiilor afectate de forța majoră.

12. LITIGII 
12.1 Eventualele neînțelegeri apărute între părți se vor rezolva pe cale amiabilă; în caz contrar litigiul se va supune spre soluționare instanțelor judecătorești competente.

13. DISPOZIŢII FINALE 
13.1. Modificarea prezentului contract poate fi făcută numai în scris, prin acordul ambelor părţi, sub forma unui act adiţional. 
13.2. Sponsorul poate beneficia de tratamentul fiscal aplicabil sponsorizărilor și redirecționării impozitului pe profit numai în condițiile și limitele prevăzute de legislația fiscală aplicabilă. Beneficiarul nu garantează acordarea vreunei facilități fiscale Sponsorului.

Prezentul contract a fost încheiat astăzi, …….........................….., în două exemplare, câte unul pentru fiecare parte, ambele având aceeaşi valabilitate.

	SPONSOR:
....................................................

prin
.....................................................
......................
	BENEFICIAR:
ASOCIAȚIA ROMÂNĂ PENTRU PROMOVAREA SĂNĂTĂȚII 
prin
Bogdan Alexandru Păunescu
Președinte 

